Fra 1996 var Hauge og Bellona sterkt engasjert i rettssaken mot den tidligere russiske ubåtkapteinen og miljøverneren Aleksandr Nikitin som på grunn av sitt samarbeid med Bellona ble tiltalt for forræderi og spionasje. Nikitin risikerte dødsstraff, og saken fikk internasjonal oppmerksomhet. Aleksandr Nikitin ble frifunnet i 1999. Bellona hadde millionutlegg i forbindelse med denne prosessen.